stanford-oval/wikipedia huggingface dataset:
Thor (rakettiperhe)
Historiaa > Thor-Agena A

Thorin Agena A -versio oli kehitetty vakoilusatelliittien laukaisemiseen jo ennen Explorer I -satelliittia. Erikoista on, että sen Lockheedin valmistama Agena-vaiheen rakettimoottori on alun perin kehitetty B-58 Hustler-pommikonetta varten. Syyskuussa 1962 raketti vei taivaalle Kanadan ensimmäisen satelliitin Alouette 1:n, ja seuraavina 8 vuotena 4 sääsatelliittia ja 7 avaruustutkimussatelliittia.
1959–1962 Thor-Agena B-raketeilla laukaistiin 38 Discoverer-tutkimussatelliittia, joiden sanottiin tutkivan säteilyn vaikutuksia biologiseen materiaaliin. Tämä oli kuitenkin vain Corona-vakoilusatelliittien peitetarina – paluukapseleissa laskeutui maahan valokuvanegatiiveja Neuvostoliitosta. Alistair MacLeanin kirja ja siitä 1968 tehty elokuva Jääasema Zebra on ideoitu erään ensimmäisen Discoverer-lennon perusteella. Filmin paluukapseli laskeutui laskuvarjolla Huippuvuorten Neuvostoliiton puoleiselle osa-alueelle. Lännen kommandot menivät välittömästi kapselin laskupaikalla, josta löytyi venäläisen lumikelkan jäljet. Tuo kapseli oli kuitenkin vain testikapseli, jossa ei ollut filmiä. Väitetään presidentti Lyndon B. Johnsonin sanoneen avaruustoiminnan maksaneen (myös tulevat) kulunsa Corona-ohjelman valokuvien aikaansaaman hyödyn kautta.
Wikimedia Commonsissa on kuvia tai muita tiedostoja aiheesta .
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Thor Agena D
Käännös suomeksi
The Tiger Lillies

| The Tiger Lillies |
| --- | --- |

Tiedot
Toiminnassa:  1989–
Tyylilaji:  punk rock, kabaree
Kotipaikka:  Lontoo, Englanti
Laulukieli:  englanti
Jäsenet:  Martyn Jacques   Jonas Golland   Adrian Stout  
Levy-yhtiö:  EMI Classics  
Aiheesta muualla
www.tigerlillies.com
Infobox OKNimi-testi OK: 
The Tiger Lillies on vuonna 1989 perustettu brittiläinen trio, jonka absurdi, niin kabareeta, oopperaa kuin mustalaismusiikkiakin yhdistelevä tyyli on herättänyt ihmisissä sekä pahennusta että ihastusta. Suurelle yleisölle yhtye tuli tutuksi klassisia Jörö-Jukka-tarinoita hyödyntäneestä Shockheaded Peter -musikaalista (1998), jota The Tiger Lillies kävi esittämässä Suomessakin. Musikaali oli maailmanlaajuisesti sekä yleisö- että arvostelumenestys. Brittitrio on esiintynyt Suomessa 17. marraskuuta 2009 Helsingin Korjaamolla sekä keväällä 2011 Savoy-teatterissa.
The Tiger Lilliesin instrumentaatio käsittää rummut, kontrabasson, haitarin ja ajoittain pianon. Tähän yhdistettynä oopperalaulajaksi kouluttautuneen vokalisti Martyn Jacquesin leveän brittiläinen falsettilaulu luo yhtyeen tunnusmerkiksi muodostuneen epätavallisen musiikillisen tyylin. Jacquesin sanoitukset käsittelevät laulajan omien sanojensa mukaan ihmisiä elämän syrjäkujilla - prostituutiosta, huumeista, väkivallasta, uskonnosta ja jopa eläimiin sekaantumisesta kertovat kappaleet eivät luonnollisestikaan ole tarkoitettu niittämään laajamittaista suosiota, mutta vankan kulttimaineen yhtyeen makaaberit, mutta sydäntä särkevän kauniit sävelmät ovat tuoneet.
Musiikki

Shockheaded Peterin ohella Tiger Lillies on äänittänyt myös muita teemalevyjä: 2 Penny Opera on versio Bertolt Brechtin ja Kurt Weillin Die Dreigroschenoper -musikaalista, ja The Gorey End perustuu Edward Goreyn viimeisiin kertomuksiin. The Sea ja Circus Songs ovat nimiensä mukaisesti meri- ja sirkusaiheisia levyjä, ja hieman kyseenalaista mainetta niittänyt Farmyard Filth sisältää tiettävästi äänitehistorian suurimman kokoelman eläinseksiaiheisia sävellyksiä.
Musiikillisen materiaalin sävyt vaihtelevat yhtyeellä akustisesta tarinankerronnasta itsetarkoituksellisen makaaberiin, absurdiin ja ajoittain ihmisiä loukanneeseenkin huumoriin.
Jäsenet

Martyn Jacques
Adrian Stout
Jonas Golland
Jäsenet > Aiemmat Jäsenet

Phil Butcher
Adrian Huge
Mike Pickering
Diskografia > Albumit

Births, Marriages and Deaths (1994)
Spit Bucket (1995)
Ad Nauseaum (1995)
The Brothel to the Cemetary (1996)
Farmyard Filth (1997)
Shockheaded Peter (1998)
Low Life Lullabies (1998)
Bad Blood and Blasphemey (1999)
Circus Songs (2000)
Bouquet of Vegetables (kokoelma, 2000)
2 Penny Opera (2001)
The Sea (2003)
The Gorey End (2003)
Live in Russia 2000-2001 (2003)
Punch and Judy (2004)
Death and the Bible (2004)
Huinya (yhteislevy Leningradin kanssa, 2005)
Die Weberischen (2006)
Urine Palace' (2007)
Live in Soho (2007)
Love and War (2007)
7 Deadly Sins (2008)
Freakshow (2009)
Cockatoo Prison (2010)
Here I Am Human! (2010)
Woyzeck (2011)
Rime of the Ancient Mariner (2012)
Hamlet (2012)
Either/Or (2013)
Lulu – A Murder Ballad (2014)
A Dream Turns Sour (2014)
The Story of Franz Biberkopf (2015)
Madame Piaf (2016)
Love for Sale - A Hymn to Heroin (2016)
A Cold Night in Soho (2017)
Edgar Allan Poe's Haunted Palace (2017)
The Devil's Fairground (2018)
Corrido De La Sangre (2018)
COVID-19 (2020)
Diskografia > DVD:t

Mountains of Madness (mukana Alexander Hacke (Einstürzende Neubauten), 2006)
Shockheaded Peter and Other Songs - Live in Concert in New York (2006)
The Tiger Lillies – The Early Years (2009)
The Tiger Lillies Live in Prague (2011)
Diskografia > Kirjat

The Ultimate Shockheaded Peter Book (1998)
Farmyard Fantasy Book (2003)
The Tiger Lillies Book (2007)
Aiheesta muualla

Virallinen sivusto
Watsa

| Watsa |
| --- | --- |
 Watsa
 Koordinaatit: 3°2′N, 29°31′E 
Valtio:  Kongon demokraattinen tasavalta
Maakunta:  Ylä-Uele
Territorio:  Watsa
Infobox OKVirheellinen NIMI-arvo: 
Watsa on kunta, joka toimii samannimisen territorion pääkaupunkina. Se sijaitsee Ylä-Uelen maakunnassa, Kongon demokraattisessa tasavallassa.
Watsa oli 1940- ja 50-luvuilla maassa sotilas- ja poliisitehtäviä hoitaneiden Force Publique -joukkojen kuudennen pataljoonan sijoituspaikka.
Vuosina 1998–2000 alueella kiertäneet Marburg- ja Ravn-virukset sairastuttivat Watsassa ja läheisellä Durban kaivoksella 154 laittomasti työskennellyttä kaivosmiestä, joista 128 menehtyi.
Tammi–helmikuussa 2011 LRA-järjestö hyökkäsi asukkaita vastaan Dungun, Faradjen ja Niangaran territorioissa sekä Watsassa. 33 000 ihmistä joutui pakenemaan kodeistaan. Paluu takaisin kesti pitkään hallituksen joukkojen toimittua voimattomasti turvallisuuden takaamisessa.
The DeAndre Way

| The DeAndre Way Soulja Boy |
| --- | --- | --- |

Studioalbumin tiedot
 Julkaistu: 30. marraskuuta 2010 (katso julkaisuhistoria)
 Tuottaja(t): Soulja Boy (vastaava), RICO Beats, Boi-1da, Bei Maejor, Young Yonny, Inertia, G5 Kids, Drumma Boy, Polow da Don
 Tyylilaji: hip hop, pop rap
 Levy-yhtiö: Stacks on Deck, Interscope
Muut kannet

Soulja Boyin muut julkaisut
| iSouljaBoyTellem 2008 | The DeAndre Way 2010 | Loyalty 2015 |
The DeAndre Way on rap-artisti Soulja Boyn kolmas studioalbumi, joka julkaistiin 30. marraskuuta 2010. Albumia myytiin sen julkaisuviikolla 13 360 kappaletta ja se sijoittui Yhdysvaltain Billboard 200 -listan 90. sijalle. Maaliskuun 2010 lopulla albumia oli myyty Yhdysvalloissa 56 000 kappaletta. Samana päivänä albumin kanssa julkaistiin myös Soulja Boyn kirjoittama kirja "Teenage Millionaire".
Taustaa

Soulja Boy toivoi saavansa albumilleen mukaan Jay-Z:n ja Eminemin. Soulja Boy oli myös tehnyt kappaleen "Swag Flu", jolla hänen kanssaan räppäsivät Gucci Mane ja Birdman sekä kappaleen "Rich Girl", jolla vieraili kanadalainen teinipoplaulaja Justin Bieber. Albumilla piti vierailla myös Nicki Minaj, Snoop Dogg, 50 Cent, Kanye West, Lil Wayne, Drake, Trey Songz, Jamie Foxx, Busta Rhymes, Chris Brown, Ray J ja Arab. Soulja Boyn toiveet kuitenkin kaatuivat sillä mikään näistä ei toteutunut. Vierailijoista ainoastaan 50 Cent, Trey Songz ja Arab päätyivät levylle.
Singlet

Albumin ensimmäinen single "Pretty Boy Swag" julkaistiin 8. kesäkuuta 2010. Se sijoittui sijalle 34 Yhdysvaltain Billboard Hot 100 -listalla. Singleä myytiin kaiken kaikkiaan 500 000 kappaletta. 31. elokuuta 2010 julkaistiin albumin toinen single "Blowing Me Kisses". Sillä vierailee R&B-artisti Bei Maejor. Albumin kolmas single "Speakers Going Hammer" julkaistiin 19. lokakuuta 2010. Albumilta aijotaan julkaista neljäntenä singlenä kappale "Hey Cutie". Singlellä vierailee Trey Songz. Kappaleesta "Mean Mug" on kuvattu musiikkivideo, mutta sitä ei ole julkaistu singlenä. Kappaleella Soulja Boyn kanssa räppää 50 Cent.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | First Day of School | R3$ource | 3.58 |  |  |  |  |  |  |
| 2. | Touchdown | RICO Beats | 3.19 |  |  |  |  |  |  |
| 3. | Hey Cutie (mukana Trey Songz)  | Young Yonny | 3.15 |  |  |  |  |  |  |
| 4. | Speakers Going Hammer | Boi-1da | 3.08 |  |  |  |  |  |  |
| 5. | Pretty Boy Swag | G5 Kids | 3.56 |  |  |  |  |  |  |
| 6. | 30 Thousand 100 Million (mukana Lil B & Arab)  | Soulja Boy | 4.03 |  |  |  |  |  |  |
| 7. | Mean Mug (mukana 50 Cent)  | Drumma Boy | 3.48 |  |  |  |  |  |  |
| 8. | Blowing Me Kisses (mukana Bei Maejor)  | Bei Maejor | 3.19 |  |  |  |  |  |  |
| 9. | Fly | RICO Beats | 3.53 |  |  |  |  |  |  |
| 10. | Grammy (mukana Ester Dean)  | Polow da Don | 2.53 |  |  |  |  |  |  |
| Deluxe Editionin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 11. | Steez | R3$ource | 3.57 |  |  |  |  |  |  |
| 12. | Boom | Clinton Sparks, Bei Maejor | 3.24 |  |  |  |  |  |  |
| 13. | Do It Big | Inertia | 4.04 |  |  |  |  |  |  |
| 14. | Xtra | R3$ource | 3.50 |  |  |  |  |  |  |
Julkaisuhistoria

| Maa | Julkaistu | Formaatti | Levy-yhtiö | Versio |
| --- | --- | --- | --- | --- |
| Ranska | 27. marraskuuta 2010 | CD, digitaalinen lataus | Universal | Standard, Deluxe |
| Yhdysvallat | 30. marraskuuta 2010 | CD, digitaalinen lataus | Interscope | Standard, Deluxe |
| Kanada | 30. marraskuuta 2010 | CD, digitaalinen lataus | Interscope | Standard, Deluxe |
| Britannia | 30. marraskuuta 2010 | CD, digitaalinen lataus | Universal | Standard, Deluxe |
| Saksa | 4. joulukuuta 2010 | CD, digitaalinen lataus | Universal | Standard, Deluxe |

Lähteet
Who the Fuck Are Arctic Monkeys?

| Who the Fuck Are Arctic Monkeys? Arctic Monkeys |
| --- | --- | --- |

EP-levyn tiedot
 Julkaistu:  24. huhtikuuta 2006    25. huhtikuuta 2006
 Tuottaja(t): Jim Abbiss, Mike Crossey
 Tyylilaji: indie rock, garage rock
 Kesto: 18.51
 Levy-yhtiö: Domino
Arctic Monkeysin muut julkaisut
| Five Minutes With Arctic Monkeys 2005 | Who the Fuck Are Arctic Monkeys? 2006 | iTunes Live: London Festival '11 2011 |
Who the Fuck Are Arctic Monkeys? on englantilaisen indie rock -yhtye Arctic Monkeysin EP-levy, joka julkaistiin Isossa-Britanniassa 24. huhtikuuta ja Yhdysvalloissa seuraavana päivänä.
EP sisälsi viisi kappaletta, joista ”The View from the Afternoon” sisältyi myös yhtyeen debyyttialbumiin Whatever People Say I Am, That’s What I’m Not.
Levy ei sijoittunut Britannian single- tai albumilistalle, sillä se oli liian pitkä ollakseen single ja liian lyhyt albumiksi.
Levyn kansikuvan valokuvan on ottanut Timm Cleasby.
Kappaleet

The View from the Afternoon – 3.38
Cigarette Smoker Fiona – 2.56
Despair in the Departure Lounge – 3.22
No Buses – 3.17
Who the Fuck Are Arctic Monkeys? – 5.36
Käännös suomeksi
Thornthwaiten ilmastoluokitus

Thornthwaiten ilmastoluokitus on vesitasapainoon ja sen vuosivaihteluihin  perustuva ilmastoluokitus. Muita vaikuttavia tekijöitä ovat sademäärä ja suurin mahdollinen haihtuminen PET, joka riippuu lämpötilasta. Thornthwaiten luokituksessa lasketaan kosteus ottaen huomioon haihtuminen, kosteuden vaihtelut, lämpötilaa kuvaava luku ja vuosittaisia lämpötilan vaihteluja kuvaava luku. Thornthwaiten luokitus on määriin perustuva (kvantitatiivinen) ilmastoluokitus. Thornthwaiten luokitusta, joka syntyi 1948 osin arvosteluna Köppenin luokitukselle, käytetään melko harvoin, sillä se on monimutkainen ja epähavainnollinen.
Kosteus

Jos sataa tasaisesti ympäri vuoden ja sama määrä haihtuu, ei ole koskaan veden vajausta D tai ylimäärää s. Kuivan ilmaston s=0 ja d>0, ja kostean s>0 ja d=0.
Thornthwaiten kokonaiskosteusindeksi on:
MI = 100*(s-d) / PET
A hyvin kostea 100
B4 kostea 80-100
B3 kostea 60-80
B2 kostea 40-60
B1 kostea 20-40
C2 alikostea 0-20
C1 alikuiva -33-0
D puolikuiva -66-33
E kuiva -110-66
Kausittainen kosteus

Kuivuusindeksi DI=100*d/PET
Kosteusindeksi HI=100*s/PET.
A, B, C2  kosteat ilmastot
r Ei vajausta tai vain vähän 0-16,7
s Keskimääräinen vajaus kesällä 16,7-33,3
w Keskimääräinen vajaus talvella 16,7-33,3
s2 Voimakas vajaus kesällä 33,3
w2 Voimakas vajaus talvella 3,3
C, D, E kuivien ilmastojen kosteusindeksi
d ei ylimäärää tai vain vähän 0-10
s keskimääräinen ylimäärä talvella 10-20
w keskimääräinen ylimäärä kesällä 10-20
s2 voimakas ylimäärä talvella 20
w2 voimakas ylimäärä kesällä 20
Lämpötehokkuus

Lämpötehokkuus on suoraan teoreettinen haihtuminen eli PET.
A’ > 1440 megaterminen
B’4 1440-997 mesoterminen IV
B’3 997-855 mesoterminen  III
B’2 855-712 mesoterminen II
B’1 712-570 mesoterminen  I
C’2 570-427 mikroterminen  II
C’1 427-285 mikroterminen I
D’ 285-142 tundra
E’ < 142 jää
Kesän lämpökeskittyminen

Kolmen lämpimimmän kuukauden teoreettinen enimmäishaihdunta (PET)/koko PET mittaa, kuinka suuri prosenttiosuus haihtumisesta tapahtuu lämpimimpien kuukausien aikana. Jos lämmön kesään keskittyvä lämpökeskittyminen on pieni, lämpötila on melko tasainen ympäri vuoden.
<48,0 a'
48,0 – 51,9 b’4
51,9 – 56,3 b’3
56,3 – 61,6 b’2
61,6 – 68,0 b’1
68,0 – 76,3 c’2
76,3 – 88,0 c’1
> 88,0 d’
Vuoden 2012 Atlantin hurrikaanikausi

Kartta hurrikaanien ja myrskyjen radoista, väritettynä Saffirin–Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
Vuoden 2012 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2012.
Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta, ja se silti elää yli 24 tuntia, ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylittää 33 m/s.
Trooppisten myrskyjen ja hurrikaanien nimet tiedettiin jo ennalta, sillä ne  poimittiin järjestyksessä listalta: Alberto, Beryl, Chris, Debby, Ernesto, Florence, Gordon, Helene, Isaac, Joyce, Kirk, Leslie, Michael, Nadine, Oscar, Patty, Rafael, Sandy ja  Tony. Ne ovat vuorotellen miesten ja naisten nimiä. Aakkoslistasta on kuitenkin poistettu kirjaimet Q, U, X, Y ja Z, koska niillä alkavia nimiä ei ole englannin kielessä tarpeeksi. Kuusi listaa kiertää niin, että samat nimet tulevat käyttöön kuuden vuoden välein, joten vuonna 2012 käytettiin samoja nimiä kuin 2006. Paljon tuhoa aiheuttaneiden tai jotenkin muuten huomattavien myrskyjen (kuten Hurrikaani Katrina, Hurrikaani Wilma) nimet on "jäädytetty", kuten kuuluisien joukkuepelaajien pelinumerot. Jos vuodessa havaitaan enemmän kuin 21 hirmumyrskyä, niiden niminä aletaan käyttää kreikkalaisia kirjaimia (alpha, beta, gamma...).
Kausi oli vilkas, kaikkiaan havaittiin 19 trooppista myrskyä, joista kymmenen oli hurrikaaneja. Keskimääräisellä kaudella on 12 trooppista myrskyä joista kuusi hurrikaaneja. Kauden viimeinen oli trooppinen myrsky Tony.  Ainoa voimakas hurrikaani oli Hurrikaani Michael, joka kasvoi Saffirin–Simpsonin asteikolla kolmosluokkaan. Se pysyi Atlantilla avomeren päällä. Paljon tuhoa aiheuttanut Sandy oli vain kakkosluokkaa.
Trooppinen myrsky Debby aiheutti kesäkuun lopulla ongelmia Floridassa ja Meksikonlahdella. Lokakuussa hurrikaani Sandy tappoi ihmisiä Karibialla.
Hurrikaanit

Trooppisista myrskyistä hurrikaaneiksi asti voimistuivat seuraavat myrskyt:
Hurrikaani Chris 19.–22. kesäkuuta
Hurrikaani Ernesto  1.–10. elokuuta
Hurrikaani Gordon 15.–20. elokuuta
Hurrikaani Isaac 21. elokuuta – 1. syyskuuta
Hurrikaani Kirk 28. elokuuta – 2. syyskuuta
Hurrikaani Leslie 30. elokuuta – 11. syyskuuta
Hurrikaani Michael 3.–11. syyskuuta
Hurrikaani Nadine 11. syyskuuta – 4. lokakuuta
Hurrikaani Rafael 12.–17. lokakuuta
Hurrikaani Sandy 22. lokakuuta – 29. lokakuuta
Aiheesta muualla

Kuvia tai muita tiedostoja aiheesta Vuoden 2012 Atlantin hurrikaanikausi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vuoden 2011 Atlantin hurrikaanikausi | Hurrikaanit Atlantilla | Seuraaja: Vuoden 2013 Atlantin hurrikaanikausi |
William Gascoigne (amatööritähtitieteilijä)

William Gascoigne (1612–1644) oli englantilainen amatööritähtitieteilijä. Gascoigne rakensi ensimmäisen kaukoputken okulaariin liittyvän mikrometrin pienten kulmaetäisyyksien mittaamiseksi.
Tiedon pyramidi

Tiedon pyramidi on ympäristötaideteos Peltolan koulun pihalla.
Tiedon pyramidi on Kimmo Ojaniemen suunnittelema ympäristötaideteos, joka on osa Pro Cultura -säätiön ympäristötaideprojektia. Teos valmistui Turun Peltolan ammattikoulun 10-vuotisjuhlan kunniaksi vuonna 1996.
Tiedon pyramidi koostuu neljästä teräksestä sorvatusta pylväästä, jotka kannattelevat betonista pyramidia. Maan sisälle on valettu betonista tila, jossa on Turun ystävyyskaupunki Göteborgin Turulle sodan jälkeen pula-aikana lahjoittamia työpajakoneita. Vanhentuneita koneita pääsee katsomaan lasin läpi.
Tor Österlund

Tor Odin Österlund (8. kesäkuuta 1935 Hanko – 9. helmikuuta 2022 Hanko) oli suomalainen jalkapalloilija.
Hyökkääjänä pelannut Österlund edusti urallaan Hangö IK:ta vuosina 1955–1965. Lisäksi hän pelasi Ruotsissa 1966–1968 ja BK-46:ssa 1969. Österlund pelasi ainoastaan kauden 1962 mestaruussarjassa, mutta hän voitti maalikuninkuuden tehtyään 22 maalia 18 ottelussa. Suomensarjassa hän teki HIK:lle peräti 156 maalia.
Österlund pelasi Suomen maajoukkueessa vuosina 1959–1962 kahdeksan maaottelua, joissa hän teki kaksi maalia.
Työuransa Österlund teki kirjaltajana Hangon Kirjapainon palveluksessa.
Tervakoski

| Tervakoski |
| --- | --- |
 Tervakoski
 Koordinaatit: 60°48′53″N, 24°37′34″E 
Valtio:  Suomi
Maakunta:  Kanta-Häme
Kunta:  Janakkala
Pinta-ala:  
 – Kokonaispinta-ala:  8,59 km²
Väkiluku (2021):  3 972
 – Väestötiheys:  462,4 as./km²
 Väkiluku, väestötiheys ja pinta-ala koskevat taajamaa. Tiedot ovat vuodelta 2021. 
Infobox OKVirheellinen NIMI-arvo: 
Tervakosken paperitehdas Alasjärven suunnalta noin vuonna 1900 vanhassa postikortissa.
Tervakosken paperitehdas nykyisin.
Tervakoski on kylä ja taajama Janakkalan kunnassa ja sen toinen kylätaajama Turengin ohella. Vuonna 2021 taajamassa oli 3 972 asukasta.
Tervakosken paperitehdas

Tervakosken paperitehdas perustettiin kosken rannalle 1818 ja muutettiin koneelliseksi vuonna 1853. Tehtaan ostivat 1856 helsinkiläiset kauppiaat A. F. Wasenius ja J. L. Borgström. Sittemmin tehtaan osakkeita on enemmässä määrin omistanut muun muassa Suomen Pankki. Stora Enson omistuksen jälkeen tehdas on kuulunut itävaltalaiselle Trierenberg Groupille. Nykyään tehdas kuuluu Delfort Groupin omistukseen.[lähde? ]
Puuhamaa

Tervakoskella sijaitsee Puuhamaa. Sen omistaa espanjalainen Aspro Ocio S.A., joka osti koko Puuharyhmä Oyj -osakekannan Puuhamaan astuessa pörssiin vuonna 2007.[lähde? ]
Liikkeet ja palvelut

Tervakoskella toimivat Avainapteekki, K-Market, S-market, Osuuspankki, Eläinlääkäriasema Helmi Oy, Isännöitsijätoimisto Pohjola Oy, Konekeskus, Suomalainen Energiaosuuskunta, Jokki Pub, Pikku Nisa, Kymppilounas, Tallicafe, Kemikalio, Parturiliike Liks-Top, Parturi-Kampaamo Karvari, Coconut, Ompelimo Minna Parkkinen, Vanajaveden Opisto, palvelutalo Elsakoti, Tervakosken kirjasto, Tervakosken terveyskeskus, Tervakosken kukkakauppa, Tervakosken pizzeria, Tervakosken Kahvila-Konditoria, Tervakosken seurakuntakeskus ja kirkko sekä huvipuisto Puuhamaa.[lähde? ]
Aiheesta muualla

Kuvia tai muita tiedostoja aiheesta Tervakoski Wikimedia Commonsissa
Tervakoski; Janakkalan kunta
Janakkalan seurakunta
Tervakoski Oy
Puuhamaa
Annala V.: Palanen Tervakosken kulttuurihistoriaa. Tervakosken klubi 1886–1946. Hämeenlinna 1946.
Annala V.: Tervakosken paperitehtaan historia. Helsinki 1950.
Koskinen Tarmo: Tehdasyhteisö. Tutkimus tehtaan ja kylän muotoutumisesta tehdasyhteisöksi, kudelman säilymisestä ja purkautumisesta. Vaasan korkeakoulun julkaisuja. Tutkimuksia n:o 123. 1987.
Koskinen Tarmo: Elämää yhteisössä. Muistijälkiä, ihmisääniä ja joukkosydämen lyöntejä tehdasyhteisön rakentumisen ja rapautumisen kausilta. Vaasan yliopiston julkaisuja. Tutkimuksia n:o 176. 1993.
Titanomakhia

Titaanien kukistuminen, Cornelis van Haarlem, 1588
Titanomakhia (m.kreik. τιτανομαχία, titanomakhia, lat. titanomachia) eli titaanien taistelu oli kreikkalaisessa mytologiassa titaanien ja olympolaisten jumalten välillä käyty monivuotinen taistelu.
Taistelussa Zeuksen johtamat jumalat hyökkäsivät linnoitukseen, jonka Kronoksen johtamat titaanit olivat rakentaneet Othrys-vuorelle Thessalian tasangon toiselle laidalle, Olymposvuorta vastapäätä. Kun sotaa oli käyty kymmenen vuotta ilman suurempia tuloksia, olympolaisten ylijumala Zeus päätti äitinsä kehotuksesta vapauttaa kykloopit, jotka takoivat hänen salamansa, sekä kolme satakätistä giganttia, Gaian ja Uranoksen hirmuisimmat jälkeläiset: hekatonkheires-jättiläiset. Olympolaiset antoivat näille nektaria ja ambrosiaa, jumalten ruokaa, ja saivat heidät vannomaan uskollisuutta Zeukselle. Satakätisten giganttien avulla olympolaiset hyökkäsivät uudestaan titaanien kimppuun. Gigantit hylkäsivät jumalten antamat aseet havaittuaan, ettei niistä ollut hyötyä titaanien vahvoja muureja vastaan. Sen sijaan he raastoivat kalliosta suuria järkäleitä ja paiskasivat nämä kohti titaanien puolustusmuureja. Titaanit maksoivat samalla mitalla, mikä johti niin valtaisaan myllerrykseen, että koko maa tärisi. Kun Zeus näki, että hänen temppelinsä, jonka Hefaistos oli rakentanut, oli vaarassa romahtaa, hän raivostui ja käytti ensimmäisen kerran kaikkia voimiaan. Samalla satakätiset ottivat kiven jokaiseen käteensä ja heittivät 300 kiveä kerralla titaanien niskaan. Tällöin titaanien vastarinta murtui ja heidät ajettiin Tartarokseen, manalan syvimpään kolkkaan.
Titanomakhiasta kerrotaan muun muassa Hesiodoksen Jumalten synnyssä. Se oli aiheena myös kadonneessa eepoksessa Titanomakhia.
Lähde

Bellingham, David: Kreikan mytologia.
The Rolling Stones Australasian Tour 1966

The Rolling Stones Australasian Tour 1966 oli The Rolling Stones-yhtyeen Australian ja Uuden-seelannin kiertue.
Kiertueen kappalelista

Mercy, Mercy
She Said Yeah
Play With Fire
Not Fade Away
The Spider And The Fly
That's How Strong My Love Is
Get Off Of My Cloud
19th Nervous Breakdown
(I Can't Get No) Satisfaction